EkBass/fiwiki-20250220-pages-articles huggingface dataset:
Juhani Helenius

Jaakko Juhani Helenius (14. toukokuuta 1933 Hämeenlinna – 19. joulukuuta 2010)Hannu Filen ja Simo Torkkola, Juhani Helenius in memoriam, Suomen Shakki 2/2011, sivu 47 oli suomalainen ratameloja ja shakinpelaaja.Urheilumme Kasvot Osa 4, Helenius, Jaakko Juhani, sivu 84, vastaavat toimittajat Risto Rantala, Markku Siukonen, Oy Scandia Kirjat Ab, Keuruu 1976 Helenius kilpaili kahdesti kesäolympialaisissa. Melbournessa 1956 hän kilpaili kajakkikaksikoiden 1 000 metrillä Pentti Raaskosken parina. Kaksikko hylättiin alkuerissä. Roomassa 1960 hän kuului Suomen 4×500 metrin kajakkiyksikköviestijoukkueeseen Torbjörn Blomqvistin, Paavo Vaskion ja Rolf Björklundin kanssa. Kyseisellä matkalla kilpailtiin ainoan kerran olympiahistoriassa. Suomen nelikko jäi alkueränsä viimeiseksi mutta eteni keräilyerän kautta välieriin, missä se karsiutui loppukilpailusta.Olympedia Helenius saavutti Pohjoismaiden mestaruuden Pentti Raaskosken parina vuonna 1957 Hämeenlinnassa kajakkikaksikkojen 1 000 metrillä ja 10 000 metrillä. Suomen mestari hän oli vuonna 1957 K-2:n 10 000 metrillä, vuosina 1959 ja 1960 K-1:n 500 metrillä ja piti aikoinaan hallussaan Suomen ennätyksiä K-1:n 500 metrillä ja K-2:n 10 000 metrillä ja K-1:n viestissä.. Myöhemmin Helenius harrasti shakkia, jossa hän saavutti Hämeenlinnan mestaruuden normaalissa ja pikapelissä sekä Hämeen piirin mestaruuden. Heleniuksen pelityyli oli riskejä kaihtamaton voiton tavoittelu, jonka yksi ilmentymä oli kevyen upseerin varhainen uhraaminen f7:ään (tai f2:een), joka edelleen tunnetaan Suomen shakkielämässä "jussiuhrauksena". Helenius opetti shakin pelaamisen kaikille kolmelle pojalleen. Yksi pojista Martti Helenius, ylsi shakkimestariksi asti. Ammatiltaan Helenius oli tullivartija. Hän edusti melonnassa Vanajaveden Vesikkoja ja shakissa Hämeenlinnan shakkikerhoa, jonka kunniajäsen hän oli. == Lähteet == * === Viitteet === Luokka:Suomalaiset melojat Luokka:Vuonna 1933 syntyneet Luokka:Vuonna 2010 kuolleet
Pellosniemi

Pellosniemi on taajama Ristiinassa Mikkelissä. Taajama-aluerajauksen mukaan Pellosniemen väkiluku oli vuoden 2020 lopussa 257 ja pinta-ala 1,71 neliökilometriä. Vuoden 2011 lopussa taajaman väkiluku oli 379 ja pinta-ala 1,62 neliökilometriä. Pellosniemi sijaitsee Ristiinan kirkonkylän eteläpuolella. Pellosniemessä on UPM:n Pelloksen vaneritehdas, jossa tuotetaan kuusivaneria. Savon radasta lähtee pistoraide Pelloksen tehtaalle. Henkilöliikennettä raiteella ei ole. Pellosniemi on melko hiljainen alue. 1970-luvulla Pellosniemen kerrostaloissa asui jopa 600 ihmistä, mutta vuonna 2019 asukkaita oli taloissa enää muutama kymmen. Alueen palvelutaso on mennyt heikompaan suuntaan. Ennen alueella oli kioski, kauppa, baari, kirjasto, koulu, päiväkoti ja kampaamo, mutta näistä ei ole jäljellä enää mitään. Lähimmät kaupat sijaitsevat Ristiinan keskustassa. ==Lähteet== Luokka:Mikkelin taajamat Luokka:Ristiina
Pentti Raaskoski

Jarmo Pentti Antero Raaskoski (vuoteen 1935 Rask, vuoteen 1936 ModénSuurnimenmuutto: Hertta Matilda ja Jarmo Pentti Antero Modén - Raaskoski, Uudenmaan Sanomat, 1936, No 51, sivu 4, julkaistu 12.5.1936; 3. maaliskuuta 1929 Porvoo – 13. lokakuuta 2014)Kuolinilmoitus, Pentti Raaskoski, Hufvudstadsbladet, 2014, No 295, sivu 36, julkaistu 1.11.2014 oli suomalainen ratameloja.Urheilumme kasvot, Osa 4, Raaskoski, Pentti, sivu 107, vastaavat toimittajat Risto Rantala ja Markku Siukonen, Oy Scandia Kirjat Ab, Keuruu 1976 Raaskoski kilpaili Melbournen kesäolympialaisissa 1956 kajakkikaksikoiden 1 000 metrillä Juhani Heleniuksen parina. Kaksikko hylättiin alkuerissä.Olympedia Raaskoskin seurat olivat Kanotklubben Wiking ja AEB. Hän saavutti vuonna 1957 Suomen Kanoottiliiton suurmestaruuden. Samana vuonna hän voitti Hämeenlinnassa Pohjoismaiden mestaruuden Juhani Heleniuksen kanssa kajakkikaksikkojen 1000 ja 10000 metrillä sekä vuonna 1955 Silkeborgissa hopeaa Hans Lundbergin parina 10000 metrillä. Suomen mestari hän oli vuonna 1955 yksikköjen ja vuonna 1957 kaksikkojen (Juhani Helenius) 10000 metrillä. Vuonna 1957 Raaskoski osallistui Moskovan festivaaleihin, joissa sijoittui Heleniuksen kanssa toiseksi kaksikoissa. Soudussa Raaskosken paras saavutus on perämiehellisen kaksikon Suomen mestaruus vuonna 1954 AEB:n joukkueessa (Viking Eklund ja Birger Eklund) Raaskoski asui lapsuutensa Porvoossa. Hänen isänsä oli radioiden korjaaja ja äiti herrainparturi. Raaskoski koki Porvoon lentopommitukset jatkosodan aikana. Hän aloitti jatkosodan lopun aikoihin työn koneseppänä ja astui varusmiespalvelukseen vuonna 1949. Vuonna 1971 hän muutti perhesyistä Sipooseen.Uusimaa 27.3.2011, s. 5 Raaskoski oli ammatiltaan metallimies. == Lähteet == * Kurniva vatsa pelasti pommituksilta Uusimaa 27.3.2011, s. 5 * === Viitteet === Luokka:Suomalaiset melojat Luokka:Vuonna 1929 syntyneet Luokka:Vuonna 2014 kuolleet
Chlefin maakunta

Chlefin maakunta () eli wilaya on hallintoalue Algerian pohjoisosassa. Sen keskus on Chlefin kaupunki. Maakunnan pinta-ala on 4 074 neliökilometriä. Asukkaita on 1 268 200 henkeä (vuonna 2018, arvio). Chlefin maakunta rajoittuu idässä Tipazan ja Aïn Deflan, kaakossa Tissemsiltin, lounaassa Relizanen ja lännessä Mostaganemin maakuntiin sekä pohjoisessa Välimereen. Luonnonalueita ovat rannikkovyöhyke, Dahran ja Zaccarin kukkulat pohjoisessa, keskiosan tasangot ja Ouarsenisvuoret etelässä. Maakunnan läpi virtaa Algerian suurin joki Chelif. Maakunta jakautuu hallinnollisesti 13 piirikuntaan eli daïraan, joihin kuuluu 35 kuntaa. Piirikuntien keskukset ovat Abou El Hassan, Aïn Merane, Beni Haoua, Boukadir, Chlef, El Karimia, El Marsa, Oued Fodda, Ouled Ben Abdelkader, Ouled Fares, Taougrit, Ténès ja Zeboudja. Chlefin kautta kulkee Algerista länteen johtava valtatie A3 ja Oranin rautatie. Ténèsissä on kauppasatama ja El Marsassa ja Beni Haouassa kalastussatamat. Chlefin lähellä toimii kansainvälinen lentoasema. Maakunnan elinkeinoja ovat maanviljely, teollisuus, matkailu ja kalastus. Oued Slyssä on muun muassa sementti-, lasi- ja muovitehtaat ja Sidi Akkachassa posliinitehdas. Chlefissä ja Ouled Faresissa toimii yliopisto. Matkailijoita houkuttelee varsinkin Välimeren rannikko hiekkarantoineen. ==Lähteet== ==Aiheesta muualla== * Chlefin matkailusivusto , , Luokka:Algerian maakunnat
Visulahti (täsmennyssivu)

Visulahti voi tarkoittaa seuraavia: * Visulahti, huvipuisto Mikkelissä * Visulahti, Mikkelin kaupunginosa * Visulahti, Ukonveden lahti Mikkelin Visulahden kaupunginosan luona * Visulahti, entinen tilastollinen taajama Mikkelissä, joka kasvoi yhteen Mikkelin keskustaajaman kanssa vuonna 2018 * Visulahden hallintopitäjä, historiallinen hallintopitäjä Savossa
Rainer Åkerfelt

Rainer Robert Åkerfelt (2. joulukuuta 1934 Snappertuna – 22. marraskuuta 2016)Raaseporin seurakunta, Åkerfelt, Rainer Robert, Tammisaaren hautausmaan muistolehto, viitattu 2021-08-14Urheilumme Kasvot Osa 4, Åkerfeldt, Rainer, sivu 118, vastaavat toimittajat Risto Rantala, Markku Siukonen, Oy Scandia Kirjat Ab, Keuruu 1976 oli suomalainen ratameloja. Åkerfelt kilpaili veljensä Rolf Åkerfeltin kanssa Rooman kesäolympialaisissa 1960 miesten 1 000 metrin kajakkikaksikoissa, missä he etenivät keräilyerien kautta välieriin joissa karsiutuivat loppukilpailusta. Melonnan olympiafinalisti Harry Åkerfelt oli veljesten serkku.Olympedia Åkerfelt voitti aktiiviaikanaan K-1:n 4 x 500 metrillä, K-2:n 1 000 ja 10 000 metrillä ja K-4:n 1 000 metrillä yhteensä yhdeksän Suomen mestaruutta. Åkerfelt edusti Kanotklubben Wågen seuraa.Kirja, Bo-Eric Forsten, Wågen ska den heta : Kanotklubben Wågen 1946 - 1997, julkaistu 1997, viitattu 2021-08-14 == Lähteet == * === Viitteet === Luokka:Suomalaiset melojat Luokka:Vuonna 1934 syntyneet Luokka:Vuonna 2016 kuolleet
Rolf Åkerfelt

Rolf Rafael Åkerfelt (s. 13. heinäkuuta 1941 Tammisaari) on suomalainen kilpauransa päättänyt ratameloja. Åkerfelt kilpaili veljensä Rainer Åkerfeltin kanssa Rooman kesäolympialaisissa 1960 miesten 1 000 metrin kajakkikaksikoissa, missä he etenivät keräilyerien kautta välieriin joissa karsiutuivat loppukilpailusta. Melonnan olympiafinalisti Harry Åkerfelt oli veljesten serkku.Olympics at Sports-Reference.com == Lähteet == * Rolf Åkerfelt Bio, Stats, and Results Olympics at Sports-Reference.com === Viitteet === Luokka:Suomalaiset melojat Luokka:Vuonna 1941 syntyneet Luokka:Elävät henkilöt
Harry Åkerfelt

Harry Mikael Åkerfelt (4. toukokuuta 1915 Tvärminne, Suomen suuriruhtinaskunta – 21. heinäkuuta 2008 Tammisaari) oli suomalainen ratameloja. Åkerfelt kilpaili Lontoon kesäolympialaisissa 1948 miesten 1 000 metrin kajakkiyksiköissä. Hän eteni alkueränsä toisena loppukilpailuun jossa sijoittui kuudenneksi. Åkerfeltin sukulaiset Rolf Åkerfelt ja Rainer Åkerfelt kilpailivat myös ratamelonnassa olympiatasolla.Olympics at Sports- Reference.com == Lähteet == * Harry Åkerfelt Bio, Stats, and Results Olympics at Sports-Reference.com === Viitteet === Luokka:Suomalaiset melojat Luokka:Vuonna 1915 syntyneet Luokka:Vuonna 2008 kuolleet
Suuri sitaattisanakirja

Suuri sitaattisanakirja on sitaattikokoelma, jonka on toimittanut Jarkko Laine. Laine on myös osittain suomentanut teoksen sitaatit. Teos on ilmestynyt 1982, ja sen on kustantanut Otava. Kolmanteen painokseen asti teos ilmestyi nimellä Suomen kielen sanakirjat 3, Suuri sitaattisanakirja. Teos sisältää noin 10 000 lainausta. Alkuperältään muita kuin suomenkielisiä sitaatteja Laine on suomentanut myös itse, erityisesti silloin kun suomennosta ei ole ollut. Mutta hän on suomentanut sitaatteja myös uudestaan silloin kun suomennos on jättänyt hänen mielestään toivomisen varaa. Näin hän on tehnyt muun muassa William Shakespeare -sitaattien kohdalla.Laine, s. 2–3 Laineen mukaan vastaavissa valikoimissa ei yleensä ole sitaatteja sellaisilta kielialueilta kuin suomi ja venäjä, ja siksi hän on koonnut näitäkin sitaatteja. Raamatusta hän on valinnut harvinaisempia lainauksia. R. W. Emerson on sanonut: "Jokainen kirja on lainaus, ja jokainen talo on lainaus kaikista metsistä ja kaivoksista ja kivilouhimoista, ja jokainen ihminen on lainaus kaikista esivanhemmistaan."Laine, s. 361 ==Lähteet== Luokka:Suomalaiset tietokirjat Luokka:Vuoden 1982 kirjat
Suomen kielen sanakirjat

Suomen kielen sanakirjat on Otavan kustantama kuusiosainen kirjasarja, joka sisältää seuraavat teokset: # Uusi sivistyssanakirja, 1981, toim. Annukka Aikio, uusinut Rauni Vornanen ISBN 951-1-06121-6 # Suomalainen fraasisanakirja, 1981, toim. Sakari Virkkunen (teos ilmestynyt aiemmin erillisenä teoksena) ISBN 951-1-06223-9 # Suuri sitaattisanakirja, 1982, toim. Jarkko Laine ISBN 951-1-06675-7 # Nykysuomen oikeinkirjoitussanakirja, 1982, toim. Rauni Vornanen ISBN 951-1-06951-9 # Lentävien lauseiden sanakirja, 1982, toim. Maunu Sinnemäki ISBN 951-1-07029-0 # Suomalainen nimikirja, 1984, ISBN 951-1-07227-7 Koko sarjan ISBN 951-1-06120-8 Luokka:Suomalaiset kirjasarjat
Napoleon (rap-artisti)

Mutah Wassin Shabazz Beale (s. 7. lokakuuta 1977), paremmin tunnettu taiteilijanimellään Napoleon, kuului 2Pacin perustamaan hip hop -kollektiivi Outlawziin. Sittemmin hän kääntyi muslimiksi ja lopetti rap-uransa. == Elämä == Beale on kotoisin New Jerseystä. Kolmevuotiaana hän näki veljiensä kanssa vanhempiensa tulevan tapetuksi, ja hän kasvoi isoäitinsä luona. 1990-luvulla Beale liittyi Tupac Shakurin perustamaan Outlawz-rap-yhtyeeseen. Hän esiintyi yhtyeen neljällä albumilla ja julkaisi myös kaksi sooloalbumia. Islaminuskoisen musiikkituottajansa vaikutuksesta Beale kääntyi islamiin 2000-luvulla, minkä jälkeen hän lopetti rap-uransa. Sittemmin hän muutti Saudi-Arabiaan, missä hän perusti kahvilan. == Lähteet == Luokka:Yhdysvaltalaiset hip hop -artistit Luokka:Vuonna 1977 syntyneet Luokka:Afroamerikkalaiset Luokka:Elävät henkilöt Luokka:Outlawz
Luettelo televisiosarjan Pieni merenneito jaksoista

Tämä on luettelo televisiosarjan Pieni merenneito jaksoista. == Jaksoluettelot: == === 1. Kausi === # Suomenkielinen nimi Englanninkielinen nimi 1\. Pikku valas / Pieni valas Whale of a Tale 2\. Sebastian suuri The Great Sebastian 3\. Myrsky, villi merihevonen Stormy 4\. Urja Urchin 5\. Tuplakupla Double Bubble 6\. Pullopostia Message in a Bottle 7\. Koru Charmed 8\. ? Marriage of Inconvenience 9\. Harmoniaa The Evil Manta 10\. Ihmevempula Thingamajigger 11\. Punapää Red 12\. Kotiaresti Beached 13\. Valtikan valtiaat Trident True 14\. ? Eel-Ectric City === 2. Kausi === # Suomenkielinen nimi Englanninkielinen nimi 15\. Sebastianin ero Resigned to It 16\. ? Calliope Dreams 17\. ? Save the Whale 18\. Vastavirtaan Against the Tide 19\. Kikatus Giggles 20\. Toivomusmeritähti Wish Upon a Starfish 21\. ? Tail of Two Crabs 22\. Metallikala Metal Fish 23\. ? T'ank You For Dat, Ariel === 3. Kausi === # Suomenkielinen nimi Englanninkielinen nimi 24\. ? Scuttle 25\. ? King Crab 26\. ? Island of Fear 27\. ? Land of the Dinosaurs 28\. ? Heroes 29\. ? The Beast Within 30\. Arielin lahja / Arielin aarre Ariel's Treasures 31\. ? A Little Evil Pieni merenneito
Anšan (Elam)

Anšan oli yksi muinaisen Elamin pääkaupungeista. Nykyisin Tall-i Malyanin rauniokumpuna tunnettu paikka sijaitsee 46 kilometriä Shirazin kaupungista pohjoiseen Fārsin provinssissa, Beyza/Ramjerdin tasangolla. Arkeologien mukaan alueella alettiin asua noin 5500 eaa. Ns. Banesh-jaksolla noin 3400-2800 eaa. paikka kasvoi noin 50 ha kokoiseksi kaupungiksi. Silloin se oli 5 kertaa Elamin pääkaupunkina myöhemmin tunnettua Susaa suurempi. Noin 3100–2800 eaa. Anšaniin rakennettiin lopulta noin 5 km pitkä valli, joka sulki sisäänsä noin 200 ha. Tuolloin asukkaat elivät pääosin vehnän viljelyllä ja lampaanhoidolla. Varhaisempina aikoina alueen kylissä valmistettiin jonkin verran saviruukkuja ja kiviastioita. Myöhemmin keskustassa oli pienimuotoista kuparinkäsittelyä. Sumerilaiset mainitsevat Anšanin ensi kertaa eepoksessa Enmerkar ja Arattan herra, sanoen kaupungin olevan Arattan ja Sumerin välissä. Akkadin Manishtusu väitti joukkojensa vallanneen Anšanin. Tämän jälkeen Akkadin ote herpaantui, ja Awanin dynastia nousi Elamissa. Sumerin kuninkaista ainakin Gudea, Shulgi ja Shu-Sin valvoivat Anšania kuvernöörin avulla. Larsan Gungunum hävitti Anšanin. 15. vuosisadalla eaa. Elamin kuninkaat alkoivat käyttää itsestään nimitystä Susan ja Anšanin kuningas. Viimeisen kerran titteliä käytti kuningas Shutruk-Nahhunte II (717–699 eaa.) Luokka:Arkeologiset kohteet Iranissa Luokka:Elam Luokka:Fārs
Fouchères (Aube)

Fouchères on kunta Koillis-Ranskassa Auben departementissa Grand Estin alueella. Se sijaitsee Seinejoen varrella. ==Nähtävyyksiä== Kunnan nähtävyyksiä on linna Château de Vaux. Linna on rakennettu 1700-luvun alussa ja sen suunnitteli arkkitehti Germain Boffrand. 1800-luvulla linna kuului Napoléon III:n poliisipäällikön Charlemagne de Maupas’n perheelle. Linnan nykyiset omistajat ostivat sen 1970-luvulla.Tour de France 2017 Tiedosto:Chateau_de_Vaux.png|Château de Vaux ==Lähteet== ==Aiheesta muualla== Luokka:Auben kunnat
Jukka Rasilainen

Jukka Veikko Rasilainen (s. 13. toukokuuta 1956 Helsinki) on suomalainen oopperalaulaja (baritoni). Hän opiskeli laulua Pekka Salomaan johdolla Sibelius-Akatemiassa sekä Tina Scarpinin johdolla Roomassa. Hänen varhaisiin oopperarooleihinsa kuuluvat Don Giovannin Leporello ja Sevillan parturin Basilio 1980-luvulla. Vuosina 1986–1993 hän oli kiinnitettynä saksalaisiin oopperataloihin ja on sen jälkeen jatkanut vapaana taiteilijana erityisesti Dresdenissä; hän esiintyy säännöllisesti myös Suomessa. Häntä arvostetaan erityisesti Wagner-laulajana, ja hän debytoi vuonna 2005 Bayreuthin musiikkijuhlilla Lentävän hollantilaisen nimiroolissa. ==Lähteet== ==Aiheesta muualla== * Jukka Rasilaisen sivusto. * Luokka:Vuonna 1956 syntyneet Luokka:Suomalaiset oopperalaulajat Luokka:Elävät henkilöt
Châtillon-sur-Seine

Châtillon-sur-Seine on kunta itäisessä Ranskassa Côte-d'Orin departementissa Burgundi-Franche-Comtén alueella. Se sijaitsee nimensä mukaan Seinejoen varrella. ==Nähtävyyksiä== Kunnan nähtävyyksiä on 1000-luvun alusta peräisin oleva Saint-Vorles’n kirkko, joka sijaitsee korkealla kalliotörmällä. Aivan kirkon kupeessa on Burgundin herttuoiden linnan rauniot (Château des ducs de Bourgogne). Kaupungin arkeologisessa museossa (Musée du Pays Châtillonnais) on nähtävillä Vix’n aarre. Se on kelttiläisestä haudasta löydetty krateeri, joka on valmistettu 500-luvulla eaa. Tämän pronssisen maljakon korkeus on 1,64 metriä.Tour de France 2017 Tiedosto:Chateau_ducs_Bourgogne_Chatillon-sur- Seine.jpg|Burgundin herttuoiden linna Tiedosto:Cratère_de_Vix_0023.jpg|Vix’n krateeri ==Lähteet== ==Aiheesta muualla== Luokka:Côte-d’Orin kunnat
World Class Wreckin’ Cru

World Class Wreckin’ Cru oli yhdysvaltalainen 1980-luvun puolivälissä toiminut elektro-yhtye. Kollektiivi julkaisi kaksi studioalbumia: World Class vuonna 1985 ja Rapped in Romance vuonna 1986. Yhtyeen tunnetuimmat jäsenet lienevät Dr. Dre, DJ Yella ja Michel’le. == Diskografia == === Albumit === * World Class (1985) * Rapped in Romance (1986) === Kokoelma-albumit === * The Best of the World Class Wreckin’ Cru (1987) * Turn Off the Lights in the Fast Lane (1991) * Dr. Dre Vs World Class Wreckin’ Crew (2005) == Lähteet == Luokka:Yhdysvaltalaiset hip hop -yhtyeet
Åkerfelt

Åkerfelt on muun muassa seuraavien suomalaisten henkilöiden sukunimi: * Harry Åkerfelt (1915–2008), ratameloja * Niklas Åkerfelt (s. 1971), näyttelijä * Rainer Åkerfelt (1934–2016), ratameloja * Rolf Åkerfelt (s. 1941), ratameloja
Rasilainen

Rasilainen on sukunimi, joka on muun muassa seuraavilla suomalaisilla henkilöillä: * Ari Rasilainen (s. 1959), kapellimestari * Jukka Rasilainen (s. 1956), oopperalaulaja * Samuli Rasilainen (s. 1996), jääkiekkomaalivahti * Toivo Rasilainen (1894–1972), päätoimittaja, radioselostaja
Nod-sur-Seine

Nod-sur-Seine on kunta itäisessä Ranskassa Côte-d'Orin departementissa Burgundi-Franche-Comtén alueella. Se sijaitsee Seinejoen varrella. Toisessa maailmansodassa tehdyt liittoutuneiden maihinnousuoperaatiot Overlord lännestä ja Dragoon etelästä yhdistyivät Nod-sur-Seinessä 12. syyskuuta 1944. Tämän muistoksi kylään on pystytetty muistomerkki.Tour de France 2017 Tiedosto:NodPanneau_ptt.jpg|Muistomerkki risteyksessä Tiedosto:Nod_Half- track.jpg|Puolitelavaunu ==Lähteet== ==Aiheesta muualla== Luokka:Côte-d’Orin kunnat
Hearts of Iron IV

Hearts of Iron IV on Paradox Development Studion kehittämä ja Paradox Interactiven julkaisema suurstrategiapeli. Se julkaistiin 6. kesäkuuta Linuxille, Mac OS X:lle ja Windowsille. Peli kuuluu Hearts of Iron -strategiapelisarjaan. == Pelaaminen == Hearts of Iron IV sijoittuu vuosiin 1936-1948\. Pelaajan on mahdollista ohjailla pelissä minkä tahansa aikakauden valtion toimintaa sodassa. Aiemmista sarjan peleistä poiketen pelaajan ei enää tarvitse antaa erikseen tarkkoja määräyksiä kaikille sotilasyksiköille, vaan niille on mahdollista antaa suurpiirteisemmät ohjeet hyökkäämiseen tai puolustamiseen. Sotateknologia ja -talous eivät ole pelissä staattisia, vaan pelaajan on menestyäkseen kehitettävä teknologiaa ja tietotaitoa sekä hankittava resursseja joko omasta valtiostaan tai sen ulkopuolelta. Pelaajan on myös mahdollista nimittää eri bonuksia saadakseen eri virkoihin historian henkilöitä. == Myynti == Hearts of Iron IV oli myynyt yli puoli miljoonaa kappaletta helmikuuhun 2017 mennessä. Toukokuussa 2018 julkaisija ilmoitti pelin myyneen miljoona kappaletta. == Ladattava sisältö == Pelille on julkaistu ladattava sisältönä lisäosat: Together for Victory, Death or Dishonor, Waking the Tiger, Man the Guns, La Resistance, Battle for the Bosporus, No Step Back, By Blood Alone ja Arms Against Tyranny. == Vastaanotto == Pelaaja-lehden arvostelija Arto Kekkonen antoi pelille arvostelussaan arvosanan 8/10. Maasodankäynnin Kekkonen mielsi pelissä muita puolustushaaroja kiinnostavammaksi ja huomautti tekoälyn ajoittaisista ongelmista, mutta piti peliä yleisesti ottaen onnistuneena. Muropaketti antoi pelille neljä tähteä viidestä arvostelussaan. GameSpot antoi pelille arvosanaksi 8/10 arvostelussaan. IGN antoi pelille arvosanaksi 9.0/10 arvostelussaan. == Järjestelmävaatimukset == Hearts of Iron IV:n Windows -version vähimmäisvaatimukset Suoritin Intel® Core™ i5-750 tai AMD® FX 4300 Keskusmuisti (RAM) 4 Gt Vapaa levytila 2 Gt Näytönohjain Nvidia® GeForce™ GTX 470 (1.28 Gt) tai AMD® HD 5850 (1 Gt) tai Intel Iris Xe G7 (Tiger Lake) tai AMD® Radeon™ RX Vega 11 tai Steam Deck Käyttöjärjestelmä Windows 7 64b tai uudempi == Lähteet == == Aiheesta muualla == * Luokka:Vuoden 2016 videopelit Luokka:Suurstrategiapelit Luokka:Linux-pelit Luokka:Mac OS -pelit Luokka:Windows-pelit Luokka:Toiseen maailmansotaan sijoittuvat videopelit Luokka:Hearts of Iron
Kalkkikämmekät

Kalkkikämmekät (Anacamptis) on kämmekkäkasveihin kuuluva kasvisuku. Siihen kuuluu 11 lajia ja lisäksi runsaasti risteymälajeja. Kalkkikämmeköitä kasvaa luonnonvaraisena suurimmassa osassa Eurooppaa, paitsi Suomessa, Välimeren ympäristössä, Länsi-Aasiassa ja Keski-Aasiassa.Anacamptis. Govaerts, R. et al. World Checklist of Selected Plant Families. Facilitated by the Royal Botanic Gardens, Kew. Viitattu 13.7.2017.The Euro+Med PlantBase – the information resource for Euro-Mediterranean plant diversity. Viitattu 13.7.2017. Ruusuke- ja kartiokalkkikämmekän juurimukuloita hyödynnetään ihmisravintona. == Lajeja == * ruusukekalkkikämmekkä (Anacamptis morio) * lettokalkkikämmekkä (Anacamptis palustris) * liihokämmekkä (Anacamptis papilionacea, syn. Orchis papilionacea) * kartiokalkkikämmekkä eli pyramidikämmekkä (Anacamptis pyramidalis) == Lähteet == == Aiheesta muualla == * Finto: Kassu – Kasvien suomenkieliset nimet: Anacamptis *
Liskokämmekät

Liskokämmekät (Himantoglossum) on kämmekkäkasveihin kuuluva kasvisuku. Siihen kuuluu kymmenen lajia. Liskokämmeköiden luonnonvarainen levinneisyysalue on erityisesti Välimeren alueella. Niitä kasvaa Keski- ja Etelä-Euroopassa, Kanarian saarilla, Pohjois-Afrikassa, Lähi-idässä ja Kaukasiassa. Nauhaliskokämmekkä (Himantoglossum hircinum) kasvaa pohjoisimpana Isossa- Britanniassa ja Saksassa.Himantoglossum. Govaerts, R. et al. World Checklist of Selected Plant Families. Facilitated by the Royal Botanic Gardens, Kew. Viitattu 13.7.2017. == Lajeja == * nauhaliskokämmekkä (Himantoglossum hircinum) * teneriffanliskokämmekkä (Himantoglossum metlesicsianum) * jättikämmekkä (Himantoglossum robertianum, aiemmin Barlia robertiana) == Lähteet == == Aiheesta muualla == * Finto: Kassu – Kasvien suomenkieliset nimet: Himantoglossum * Finto: Kassu – Kasvien suomenkieliset nimet: Barlia Luokka:Kämmekkäkasvit
Saint-Seine-l’Abbaye

Saint-Seine-l’Abbaye on kunta itäisessä Ranskassa Côte-d'Orin departementissa Burgundi-Franche-Comtén alueella. Munkki Sigo, joka oli kotoisin Moutiers- Saint-Jeanista, perusti 500-luvulla Saint-Seinen luostarin. Luostarin kirkko on rakennettu 1200-luvulla.Tour de France 2017 Tiedosto:Saint- Seine-l'Abbaye_vue_latérale.JPG|Luostarin kirkko ==Lähteet== ==Aiheesta muualla== Luokka:Côte-d’Orin kunnat
Kierrevilkat

Kierrevilkat (Spiranthes) on kämmekkäkasveihin kuuluva kasvisuku. Suvussa on 39 lajia. Kierrevilkkoja kasvaa luonnonvaraisena suuressa osassa maailmaa, paitsi Afrikassa ja Etelä-Amerikassa niitä esiintyy vain yksittäisissä maissa. Euroopassa esiintyy neljä lajia, joista syyskierrevilkka (Spiranthes spiralis) esiintyy Tanskassa ja Etelä-Ruotsissa asti. Kolme muuta lajia Euroopassa ovat suvikierrevilkka (Spiranthes aestivalis), Spiranthes romanzoffiana ja Spiranthes sinensis.Spiranthes. Govaerts, R. et al. World Checklist of Selected Plant Families. Facilitated by the Royal Botanic Gardens, Kew. Viitattu 13.7.2017. The Euro+Med PlantBase – the information resource for Euro-Mediterranean plant diversity. Viitattu 13.7.2017. == Lähteet == == Aiheesta muualla == * Finto: Kassu – Kasvien suomenkieliset nimet: Spiranthes Luokka:Kämmekkäkasvit
Gargilesse-Dampierre

thumb|Gargilesse-Dampierren kunnantalo. Gargilesse-Dampierre [ɡaʁʒilɛs dɑ̃pjɛʁ] on Ranskan kunta Centre-Val de Loiren hallintoalueella Indren departementin eteläosassa. Kunnan asukasluku vuonna 2014 oli 306. Kunta kuuluu departementissaan Argenton-sur-Creusen kantoniin La Châtren arrondissementissa. Gargilesse-Dampierre sijaitsee Creuse-joen laaksossa noin 40 kilometriä etelään departementin pääkaupungista Châteauroux’sta ja noin 90 kilometriä pohjoiseen Limogesin kaupungista. Sen muita kyliä ovat Le Bois Rigaud, Malicorne, Bourny ja La Roue. Kunta kuuluu kauneimpien ranskalaiskylien järjestöön Les Plus Beaux Villages de France. Noin 30 kilometriä länsilounaaseen sijaitsee toinen järjestön jäsenkylä, Saint-Benoît- du-Sault.List of The Most Beautiful Villages of France , Les plus beaux villages de France. Viitattu 5.7.2017. Kirjailija George Sand asui Gargilesse- Dampierressä yhdessä Alexandre Manceaun (1817–1865) kanssa talossa, joka toimii nyt heidän kotimuseonaan. ==Lähteet== ==Aiheesta muualla== Luokka: Indren kunnat
Yövilkat

Yövilkat (Goodyera) on kämmekkäkasveihin kuuluva kasvisuku. Suvussa on hieman alle sata lajia. Suku on nimetty englantilaisen John Goodyerin (1592–1664) mukaan. Yövilkkoja kasvaa luonnonvaraisena Euraasiassa, Australiassa, Pohjois- Amerikassa, Keski-Amerikassa ja lukuisilla Atlantin, Intian ja Tyynen valtameren saarilla.Goodyera. Govaerts, R. et al. World Checklist of Selected Plant Families. Facilitated by the Royal Botanic Gardens, Kew. Viitattu 13.7.2017. Suomessa kasvaa yleisenä yövilkka (Goodyera repens), joka on maariankämmekän jälkeen toiseksi yleisin kämmekkäkasvilaji. == Lajeja == * madeiranyövilkka (Goodyera macrophylla) * raitayövilkka (Goodyera oblongifolia) * yövilkka eli havuyövilkka (Goodyera repens) == Lähteet == == Aiheesta muualla == * Finto: Kassu – Kasvien suomenkieliset nimet: Goodyera * Suomen Lajitietokeskus: Yövilkat – Goodyera Luokka:Kämmekkäkasvit
Harajuuret

Harajuuret (Corallorhiza) on kämmekkäkasveihin kuuluva kasvisuku. Siihen kuuluu 12 lajia. Ne ovat yleensä lehtivihreättömiä sienijuuren varassa eläviä mykoheterotrofikasveja. Harajuurilajeista laajimmalle on levinnyt suvun tyyppilaji harajuuri eli taigaharajuuri (Corallorhiza trifida), jota esiintyy ympäri pohjoisen metsävyöhykkeen Euraasiassa ja Pohjois-Amerikassa. Kymmenen muuta harajuurilajia kasvavat luonnonvaraisina Amerikan mantereella, Alaskasta ja Kanadasta Karibialle ja Keski-Amerikkaan ulottuvalla alueella.Corallorhiza. Govaerts, R. et al. World Checklist of Selected Plant Families. Facilitated by the Royal Botanic Gardens, Kew. Viitattu 13.7.2017. == Lähteet == == Aiheesta muualla == * Suomen Lajitietokeskus: Harajuuret (Corallorhiza) * ITIS: Corallorhiza * United States Department of Agriculture (USDA): Corallorhiza * Flora of China: Corallorhiza Luokka:Kämmekkäkasvit
Kiiltovalkut

Kiiltovalkut (Liparis) on kämmekkäkasveihin kuuluva kasvisuku. Suvussa on noin 425 lajia. Kiiltovalkkuja kasvaa luonnonvaraisena laajasti kaikissa maanosissa. Euroopassa esiintyy vain yksi laji, kiiltovalkku eli lettokiiltovalkku (Liparis loeselii), jonka tyvilehdet ovat kiiltäväpintaiset.Liparis. Govaerts, R. et al. World Checklist of Selected Plant Families. Facilitated by the Royal Botanic Gardens, Kew. Viitattu 13.7.2017. Suomessa kiiltovalkku on hyvin harvinainen ja äärimmäisen uhanalainen kasvi. == Lähteet == == Aiheesta muualla == * Finto: Kassu – Kasvien suomenkieliset nimet: Liparis * Suomen Lajitietokeskus: Kiiltovalkut (Liparis) * ITIS: Liparis * United States Department of Agriculture (USDA): Liparis * Flora of China: Liparis Luokka:Kämmekkäkasvit
Saint-Benoît-du-Sault

Saint-Benoît-du-Sault [sɛ̃.bənwa.dy.sol] on ranskalaiskunta Centre-Val de Loiren hallintoalueella Indren departementissa. Kunnan asukasluku vuonna 2014 oli 617. Kunta kuuluu departementissaan Saint-Gaultierin kantoniin Le Blancin arrondissementissa. Saint-Benoît-du-Sault kuuluu kauneimpien ranskalaiskylien järjestöön Les Plus Beaux Villages de France. Samassa departementissa noin 30 kilometriä itäkoilliseen sijaitsee toinen järjestön jäseneksi päässyt kylä, Gargilesse-Dampierre.List of The Most Beautiful Villages of France , Les plus beaux villages de France. Viitattu 5.7.2017. ==Lähteet== ==Aiheesta muualla== Luokka: Indren kunnat
Candes-Saint-Martin

Candes-Saint-Martin [kɑ̃d.sɛ̃.maʁ.tɛ̃] on kunta Centre-Val de Loiren hallintoalueella Indre-et-Loiren departementissa. Loiren laaksossa sijaitsevan kunnan asukasluku vuonna 2014 oli 617. Kunta kuuluu departementissaan Chinonin kantoniin Chinonin arrondissementissa. Candes-Saint-Martin kuuluu kauneimpien ranskalaiskylien järjestöön Les Plus Beaux Villages de France. Samassa departementissa noin 35 kilometriä itäkaakkoon sijaitsee toinen järjestön jäseneksi päässyt kylä, Crissay-sur-Manse.List of The Most Beautiful Villages of France , Les plus beaux villages de France. Viitattu 5.7.2017. ==Lähteet== ==Aiheesta muualla== Luokka: Indre-et-Loiren kunnat
Yoon Ha Lee

Yoon Ha Lee (s. 26. tammikuuta 1979) on korean-yhdysvaltalainen tieteiskirjailija. Hänen esikoisteoksensa Ninefox Gambit sai Locus-palkinnon 2017. Teos oli samana vuonna ehdolla myös Hugo-palkinnon saajaksi. == Teokset == === The Machineries of Empire -trilogia === * Ninefox Gambit (2016)http://www.worldswithoutend.com/novel.asp?ID=18574, * Raven Stratagem (2017)http://www.worldswithoutend.com/novel.asp?ID=21908, * Revenant Gun (2018)http://www.worldswithoutend.com/novel.asp?ID=27403, === Muita teoksia === * Dragon Pearl (2019), * Phoenix Extravagant (2020), == Lähteet == == Aiheesta muualla == * * Kotisivut Luokka:Tieteiskirjailijat Luokka:Vuonna 1979 syntyneet Luokka:Elävät henkilöt
Crissay-sur-Manse

Crissay-sur-Manse on Ranskan kunta Centre-Val de Loiren hallintoalueella Indre-et-Loiren departementissa. Noin 40 kilometriä lounaaseen Toursin kaupungista sijaitsevan kunnan asukasluku vuonna 2014 oli 101. Kunta kuuluu departementissaan Chinonin kantoniin Chinonin arrondissementissa. Loire-jokeen virtaavan Viennen sivujoki Manse kulkee Crissay-sur-Mansen läpi. Kunta kuuluu kauneimpien ranskalaiskylien järjestöön Les Plus Beaux Villages de France. Samassa departementissa noin 35 kilometriä länsilounaaseen sijaitsee toinen järjestön jäseneksi päässyt kylä, Candes-Saint-Martin.List of The Most Beautiful Villages of France , Les plus beaux villages de France. Viitattu 5.7.2017. ==Lähteet== ==Aiheesta muualla== Luokka: Indre-et-Loiren kunnat
Tikankontit

Tikankontit (Cypripedium) on kasvisuku kämmekkäkasvien heimossa. Suvussa on 54 lajia ja lisäksi monia risteymälajeja. Tikankontteja kasvaa luonnonvaraisena Maan pohjoisella puolella, Euraasiassa ja Pohjois- ja Keski-Amerikassa. Lajeista yksi, lehtotikankontti (Cypripedium calceolus), kasvaa lähes koko Euroopassa länsirannikolle asti, mutta on monista maista hävinnyt kokonaan ihmistoiminnan vuoksi. Kahden pääosin aasialaisen lajin, Cypripedium guttatum ja idäntikankontin (Cypripedium macranthos), luontainen levinneisyys yltää Venäjän Euroopan puoleiseen osaan asti. Suurin tikankonttien lajirunsaus on Kiinassa, missä kasvaa noin 35 lajia, enimmäkseen endeemisenä.Cypripedium. Govaerts, R. et al. World Checklist of Selected Plant Families. Facilitated by the Royal Botanic Gardens, Kew. Viitattu 13.7.2017.The Euro+Med PlantBase – the information resource for Euro-Mediterranean plant diversity. Viitattu 13.7.2017. == Lajeja == * Cypripedium acaule * tikankontti eli lehtotikankontti (Cypripedium calceolus) * Cypripedium guttatum * pulskatikankontti (Cypripedium kentuckiense) * idäntikankontti (Cypripedium macranthos) * Cypripedium molle * Cypripedium parviflorum * kruunutikankontti (Cypripedium reginae) == Lähteet == == Aiheesta muualla == * Suomen Lajitietokeskus: Tikankontit (Cypripedium) * Finto: Kassu – Kasvien suomenkieliset nimet: Tikankontit (Cypripedium) * ITIS: Cypripedium * United States Department of Agriculture (USDA): Cypripedium * Flora of China: Cypripedium * Pherobase: Floral volatiles of Genus Cypripedium *
Tohvelikämmekät

Tohvelikämmekät (Phragmipedium) on kasvisuku kämmekkäkasvien heimossa. Suvussa on 24 lajia. Tohvelikämmeköitä kasvaa luonnonvaraisena Amerikassa Meksikon eteläosasta trooppiseen Etelä-Amerikkaan. Suvun tyyppilaji on Perussa ja Boliviassa esiintyvä laji Phragmipedium caudatum.Phragmipedium. Govaerts, R. et al. World Checklist of Selected Plant Families. Facilitated by the Royal Botanic Gardens, Kew. Viitattu 13.7.2017. Tohvelikämmeköitä kasvatetaan myös huonekasveina. == Lajeja ja risteymiä == * Phragmipedium andreettae * Phragmipedium anguloi * Phragmipedium besseae * Phragmipedium boissierianum * Phragmipedium caricinum * Phragmipedium caudatum * Phragmipedium christiansenianum * Phragmipedium dalessandroi * Phragmipedium fischeri * Phragmipedium guianense * Phragmipedium hirtzii * Phragmipedium humboldtii * Phragmipedium klotzschianum * Phragmipedium kovachii * Phragmipedium lindenii * Phragmipedium lindleyanum * viiksitohvelikämmekkä (Phragmipedium longifolium) * Phragmipedium pearcei * Phragmipedium ramiroi * Phragmipedium sargentianum * Phragmipedium schlimii * kirjotohvelikämmekkä (Phragmipedium × sedenii) * Phragmipedium vittatum * Phragmipedium warszewiczianum == Lähteet == == Aiheesta muualla == * Finto: Kassu – Kasvien suomenkieliset nimet: Phragmipedium * Suomen Lajitietokeskus: Tohvelikämmekät – Phragmipedium Luokka:Kämmekkäkasvit
Samoilihan yhteentörmäys

Samoilihan yhteentörmäys tapahtui 9. syyskuuta 1994, kun Gromovin lentotekniikan tutkimusinstituutin Tupolev Tu-134AK ja Tupolevin omistama Tu-22M3-LL törmäsivät toisiinsa lähellä Samoilihan kylää Šaturan piirissä Venäjällä. Tu-134 vaurioitui törmäyksessä pahasti. Se syöksyi maahan ja kaikki kahdeksan kyydissä ollutta kuolivat. Tu-22 kärsi myös jonkin verran vaurioita, mutta miehistö sai laskeuduttua turvallisesti. Tu-134, joka oli varustettu niin sanotuksi ”lentäväksi laboratorioksi”, kuvasi infrapunakameralla Tu-22:n uudistetun siiven yli kulkevaa ilmavirtaa, kun koneet törmäsivät 3 000 metrin korkeudessa. Tu-134:n pyrstö vaurioitui ja kone syöksyi soiseen metsään. Kaikki kahdeksan koneessa ollutta kuolivat. Tu-22:n keula vaurioitui, mutta miehistö onnistui laskeutumaan turvallisesti. Onnettomuuden syyksi todettiin miehistön virhe. == Lähteet == Luokka:Vuoden 1994 lento-onnettomuudet Luokka:Lento-onnettomuudet Venäjällä Luokka:Lentokoneiden yhteentörmäykset Luokka:Šaturan piiri
Liparis

Liparis voi tarkoittaa ainakin seuraavia asioita: * Kiiltovalkut (Liparis), kämmekkäkasvien heimon kasvisuku * Imukalat (Liparis), imukalojen heimon kalasuku
N. K. Jemisin

Nora K. Jemisin (s. 19. syyskuuta 1972) on yhdysvaltalainen kirjailija. Hänen The Broken Earth -trilogiaan kuuluva teoksensa The Fifth Season voitti parhaan romaanin Hugo-palkinnon vuonna 2016. Saman trilogian toinen osa The Obelisk Gate voitti Hugo-palkinnon vuonna 2017 ja kolmas osa The Stone Sky vuonna 2018. Tämä oli ensimmäinen kerta, kun jonkin trilogian kaikki osat palkittiin Hugolla. Kolmas osa sai myös parhaan romaanin Nebula-palkinnon 2017. Vuonna 2020 Jemisin sai MacArthur Fellowship -palkinnon. == Teokset == === Suuret kaupungit === * Kaupunki joksi tulimme. (Alkuteos The City We Became, suomentanut Mika Kivimäki) Helsinki: Jalava, 2023. ISBN 978-951-887-663-5 === Murtunut maailma (The Broken Earth) === * * * === The Dreamblood === * The Killing Moon (2012) * The Shadowed Sun (2012) === The Inheritance === * The Hundred Thousand Kingdoms (2009) * The Broken Kingdoms (2010) * The Kingdom of Gods (2011) == Lähteet == Luokka:Yhdysvaltalaiset tieteiskirjailijat Luokka:Hugo-palkinnon saajat Luokka:Elävät henkilöt Luokka:Vuonna 1972 syntyneet Luokka:Afroamerikkalaiset
Minun jouluni

Minun jouluni voi tarkoittaa: * Minun jouluni (Antti Tuiskun albumi), 2005 * Minun jouluni (Eino Grönin albumi), 2007 * Minun jouluni (Olli Lindholmin albumi), 2013 * Minun jouluni 2, Antti Tuiskun albumi vuodelta 2011
Cessna 140

Cessna 140, 120, ja 140A ovat yhdysvaltalaisia yksimoottorisia, kaksipaikkaisia kevyitä yleisilmailukoneita. Niiden tuotanto alkoi 1946 ja päättyi 1951. Koneita valmistettiin yhteensä 7 664 kappaletta. Niitä seurasi samankaltainen Cessna 150 vuonna 1959.https://www.ilmailumuseot.fi/tuotteet.html?id=21290/441399 ==Mallit== ===140=== pienoiskuva|Cessna 140 Ohjaamo 140-malli oli päämalli. Koneeseen kuului sähköjärjestelmä sekä takamatkustajan sivuikkunat. Moottorivaihtoehtoina oli joko Continental C-85-12 tai C-85-12F ilmajäähdytteinen, nelisylinterinen mäntämoottori.http://www.airweb.faa.gov/Regulatory_and_Guidance_Library/rgMakeModel.nsf/0/f55c36f242f3204e8625724300680eaa/$FILE/A-768.pdf Mallissa oli metallinen runko sekä kangasverhoillut siivet. ===120=== 120-malli oli 140:ää halvempi versio. Siinä oli sama moottori kuin 140:ssä, mutta ei laskusiivekkeitä. Sähköjärjestelmä (radio, valot, akku ja käynnistysmoottori) ja takamatkustajan D:n muotoiset ikkunat olivat lisävarusteita. Kaikilla lisäosilla varustettu 120 ei juuri eronnut 140:stä muuten kuin puuttuvien laskusiivekkeiden osalta. Valmistus lopetettiin 1949 ja tilalle tuli 140A-malli. ===140A=== 140A oli 140:n paranneltu malli, joka julkistettiin 1949. Suurimpina eroina 140:een voidaan pitää siipien kangasverhoilun korvaamista alumiinilla sekä aikaisempien kaksoissiipitukien tilalle tullutta yhtä siipitukea / puoli. Moottorivaihtoehtoina oli joko Continental C-90-12F tai C-90-14F. Näistä parannuksista huolimatta 140-mallien myyntiluvut putosivat ja 140A-mallin myynti oli vain seitsemän prosenttia niiden kokonaismyynnistä.https://www.aopa.org/news-and-media/all- news/2011/october/pilot/budget-buy-drag-your-tail-cheaply ==Lähteet== * ===Viitteet=== 140|120 Luokka:Yhdysvaltalaiset yleisilmailukoneet Luokka:1940-luvun yleisilmailukoneet Luokka:1950-luvun yleisilmailukoneet
Computer Bismarck

Computer Bismarck on Strategic Simulationsin vuonna julkaisema sotastrategiapeli. Peli on ensimmäisiä historiaa käsittelevistä strategiapeleistä tietokoneille. Pelissä metsästetään taistelulaiva Bismarckia, jota ohjaa tietokone. Pelin lähdekoodit on luovutettu International Center for the History of Electronic Gamesin säilöttäväksi. == Lakikiista == Avalon Hill oli julkaissut lautapelin samasta aiheesta, joka johti vuonna 1984 lakikiistaan. == Lähteet == == Aiheesta muualla == * * Luokka:Vuoden 1980 videopelit Luokka:Apple II -pelit Luokka:TRS-80-pelit Luokka:Strategiapelit Luokka:Strategic Simulationsin videopelit
Sit-in

Sit-in tai sit-down on väkivallattoman vastarinnan muoto, jossa mieltä ilmaistaan asettumalla aloilleen jollekin julkiselle alueelle. Sit-in- mielenosoitukselle on tyypillistä, että mielenosoittajat pysyvät samassa paikassa, kunnes heidät poistetaan tai heidän vaatimuksiinsa vastataan. Ensimmäiset sit-in-mielenosoitukset nähtiin Yhdysvalloissa 1930-luvun lopulla. Vuonna 1969 Yoko Ono ja John Lennon pitivät kaksi viikon kestänyttä Bed-in- nimistä sit-in-mielenosoitusta, joissa he viettivät viikon putkeen hotellihuoneen sängyssä. Protestit olivat väkivallattomia mielenilmauksia sotaa vastaan ja rauhan puolesta. Suomessa sit-in mielenosoituksista ovat järjestäneet esimerkiksi Elokapina muun muassa sulkemalla Mannerheimintien useaan otteeseen 2020-luvulla. == Katso myös == * Mielenosoitus * Die-in == Lähteet == == Aiheesta muualla == Luokka:Mielenosoitukset ja levottomuudet Luokka:Aktivismi Luokka:Englanninkieliset sanat ja sanonnat
R-A-K-A-S

R-A-K-A-S on Jukka Kuoppamäen säveltämä ja Chrisse Johanssonin sanoittama musiikkikappale, jonka Tapani Kansa levytti vuonna 1976. Kappale ilmestyi samana vuonna ”Melina”-singlen b-puolella ja vuonna 1977 albumilla Mistä rakkaus alkoi. ”R-A-K-A-S” nousi tammikuussa 1977 Suomen listaykköseksi 13 viikon ajaksi. == Työstö == Sanoittaja Chrisse Johansson oli alun perin tehnyt kappaleen tekstin suomennokseksi ”Ballerino”-nimiseen espanjalaiseen kappaleeseen. Johanssonin edustama levy-yhtiö Scandia-Musiikki kuitenkin menetti sen käännösoikeudet EMI:lle, jolloin kappaleen levytti Juha Vainion sanoittamalla tekstillä Marion nimellä ”Kylähäät”. Tapahtuneen vuoksi Johansson pyysi Jukka Kuoppamäkeä tekemään hieman samantyylisen sävellyksen, jossa hänen sanoitustaan voitaisiin käyttää. Kappaleen tuotti Johansson ja sovitti Olli Heikkilä. Valmiin kappaleen levytti vastentahtoisesti Tapani Kansa.Pennanen: s. 22–23.Tapani Kansa: "R-A-K-A-S"-singlen etiketin tekniset tiedot. == Julkaisu == Kappale ilmestyi vuonna 1976 Tapani Kansan singlellä, jonka A-puolella oli ”Melina”. Singlen julkaisi Scandia sarjanumerolla KS 964. Lisäksi ”R-A-K-A-S” julkaistiin vuonna 1977 Kansan Mistä rakkaus alkoi -albumin päätösraitana. ”R-A-K-A-S”-kappaleesta tuli Suomessa suuri hitti. Se nousi listalle marraskuussa 1976 ja ylsi tammikuussa 1977 listaykköseksi kaikkiaan 13 viikon ajaksi. Kappale pääsi kärkeen myös jukeboxien soitetuimpien levyjen listalla. Timo Pennasen Sisältää hitin -kirjan mukaan ”R-A-K-A-S” oli Suomessa vuoden 1977 neljänneksi suurin hitti. Ennen ”R-A-K- A-S”-kappaleen nousua listaykköseksi kärjessä oli ollut ”Kylähäät” kuuden viikon ajan.Pennanen: s. 175. Kappaleen muita levyttäjiä ovat olleet Jarmo Kalke (1976), Pertti Gröönroos (1977), Jörgen Petersen (1977) ja Arto Nuotio (1977). Tapani Kansa levytti kappaleesta uudet versiot vuosina 1982, 1991 ja 1992. Suomiräppäri Tume julkaisi vuonna 2020 kappaleen ”R-I-K-A-S (kultachain)”, jonka kertosäkeessä käytetään ”R-A-K-A-S”-kappaleen kertosäkeen melodiaa uudelleensanoitettuna. Sanoitus perustuu sanaleikkiin, jossa ”kultachain” (chain = ketju englanniksi) kuulostaa samalta kuin alkuperäinen ”kultasein”. Kappaleen alussa on sample alkuperäisestä kertosäkeestä. == Lähteet == * === Viitteet === Luokka:Tapani Kansan kappaleet Luokka:Vuoden 1976 kappaleet Luokka:Suomalaiset iskelmät Luokka:Chrisse Johanssonin sanoittamat kappaleet
Kansallisen divisioonan kausi 2017

Kansallisen divisioonan kausi 2017 oli Moldovan jalkapallon ylimmän sarjatason 27. kausi. Se alkoi 8. heinäkuuta 2017 ja päättyi 23. marraskuuta 2017. Kauden alussa hallitseva mestarijoukkue oli Sheriff Tiraspol. == Joukkueet == Joukkue Paikkakunta Stadion Dacia Chișinău Moldova (Speia) Dinamo-Auto Tiraspol Dinamo-Auto Milsami Orhei CSR Orhei Petrocub-Hîncești Sărata-Galbenă Kaupungin (Hîncești) Sfântul Gheorghe Suruceni Kaupungin (Suruceni) Sheriff Tiraspol Sheriff Speranța Nisporeni Kaupungin (Hîncești) Spicul Chișcăreni CSR Orhei Zaria Bălți Kaupungin (Bălți) Zimbru Chișinău Zimbru == Sarjataulukko == == Lähteet == Luokka:Moldovan jalkapallosarjat Luokka:Jalkapallosarjojen kausi 2016–2017/2017
Cagliarin metropolikaupunki

Cagliarin metropolikaupunki () on maakuntatason hallinnollinen alue Sardinian hallintoalueella Italiassa. Cagliarin metropolikaupungin pinta-ala on 1 249 km2 ja asukasluku noin 430 000\. Metropolikaupunki muodostuu 17 kunnasta, ja sen pääkaupunki on Cagliari. Metropolikaupunki sijaitsee Sardinian saaren etäläosissa. Cagliarin metropolikaupunki korvasi vuoden 2017 alusta alkaen Cagliarin maakunnan. == Lähteet == *
Tommi Aro

Tommi Aro (s. 8. kesäkuuta 1986) on suomalainen salibandyn pelaaja ja maailmanmestari. Aro edustaa seuratasolla helsinkiläistä EräViikinkejä. Aro on pelipaikaltaan puolustaja. Aro aloitti ammattilaisuransa Salibandyliigassa HIFKissä kaudella 2004–2005. Hän pelasi HIFK:issä kolme kautta, joissa saavutti 78 runkosarjaottelussa 21 maalia ja 26 syöttöpistettä. Kaudeksi 2007–2008 Aro siirtyi espoolaiseen Erään, jossa pelasi kahdeksan kautta. Kaudella 2008–2009 Aro pelasi viisi ottelua Erä Akatemiassa Divaria. Erässä hän saavutti kaksi SM-hopeaa ja yhden SM-pronssin. Aro pelasi Erässä yhteensä 153 runkosarjaottelua, joissa teki 42 maalia ja 75 syöttöpistettä. Pudotuspeleissä hän teki Erälle 10 maalia ja 13 syöttöpistettä 51 ottelussa. Erä fuusioitui SSV:n kanssa vuonna 2017, minkä jälkeen Aro siirtyi muodostuneeseen EräViikinkeihin. EräViikingeissä hän on pelannut 24 runkosarjaottelua, joissa on tehnyt yhden maalin ja 14 syöttöpistettä. Pudotuspeleissä hän on pelannut 12 ottelua, joissa on tehnyt kolme maalia ja yhdeksän syöttöpistettä. Hän saavutti ensimmäisellä kaudella EräViikinkien kanssa SM-hopeaa. Aro debytoi Suomen aikuisten maajoukkueessa vuonna 2011. Hän oli mukana Suomen maajoukkueessa Riian MM-kilpailuissa 2016, joissa Suomi saavutti maailmanmestaruuden. Aro on pelannut maajoukkueessa 34 ottelua, joissa on tehnyt kaksi maalia ja seitsemän syöttöpistettä. == Lähteet == Luokka:Suomalaiset salibandyn pelaajat Luokka:Vuonna 1986 syntyneet Luokka:Elävät henkilöt
Jonne Junkkarinen

Jonne Junkkarinen (s. 18. syyskuuta 1990) on suomalainen salibandyn pelaaja ja maailmanmestari. Junkkarinen edustaa seuratasolla jyväskyläläistä Happeeta. Pelipaikaltaan hän on puolustaja. Junkkarinen aloitti ammattilaisuransa Salibandyliigassa kaudella 2010–2011 jyväskyläläisessä Happeessa, jossa on pelannut koko ammattilaisuransa. Hän on tehnyt 147 runkosarjaottelussa 25 maalia ja antanut 57 syöttöpistettä. Pudotuspeleissä Junkkarinen on tehnyt 11 maalia ja 15 syöttöpistettä 58 ottelussa. Hän on saavuttanut yhden SM-kullan, yhden SM-hopean ja yhden SM-pronssin. Junkkarinen debytoi Suomen maajoukkueessa vuonna 2013. Hän oli mukana Riian MM-kilpailuissa 2016, jossa saavutti maailmanmestaruuden. Junkkarinen on pelannut maajoukkueessa 31 ottelua, joissa on tehnyt seitsemän maalia ja antanut seitsemän maalisyöttöä. == Lähteet == Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
The Parable of Arable Land

__NOTOC__ The Parable of Arable Land on The Red Crayolan -esikoisalbumi, joka julkaistiin vuonna 1967. Levyllä vierailee 13th Floor Elevatorsin Roky Erickson. == Kappaleet == Kaikki kappaleet Barthelme, Thompson ja Cunningham. === A-puoli === # # # === B-puoli === # * # # == Kokoonpano == * Rick Barthelme – rummut * Steve Cunningham – basso * Mayo Thompson – kitara, laulu * The Familiar Ugly (Roky Erickson) – urut (kappale 1), huuliharppu (kappale 2) == Arvostelut == * Allmusic: Allmusic review == Lähteet == * The Parable of Arable Land discogs.com -sivustolla === Viitteet === Luokka:Vuoden 1967 esikoisalbumit Luokka:Yhdysvaltalaiset psykedeeliset rockalbumit
Eemeli Peltonen

Eemeli Peltonen (s. 15. syyskuuta 1994 Kerava) on suomalainen sosiaalidemokraattinen poliitikko ja kansanedustaja. Peltonen on ollut Järvenpään kaupunginvaltuutettu vuodesta 2013 ja toimii Järvenpään kaupunginhallituksen puheenjohtajana 2021–. Peltonen on myös toiminut Järvenpään kaupunginvaltuuston puheenjohtajana. ==Elämä== Peltonen on toiminut Järvenpään kaupunginvaltuutettuna vuodesta 2013 ja kaupunginvaltuuston puheenjohtajana vuosina 2017–2021. Kuntalehden mukaan Peltonen oli vaalikaudella 2017–2021 Suomen nuorin valtuuston puheenjohtaja. Kesäkuun 2021 kuntavaalien jälkeen Peltonen on toiminut Järvenpään kaupunginhallituksen puheenjohtajana. Aluevaaleissa 2022 Peltonen valittiin Keski-Uudenmaan hyvinvointialueen valtuustoon ja hän on toiminut keväästä 2022 hyvinvointialueen valtuuston puheenjohtajana. Vuosina 2013–2017 Peltonen toimi Järvenpään sivistys- ja vapaa-aikalautakunnan puheenjohtajana. Vuoden 2012 kuntavaaleissa Peltonen sai ensikertalaisena 153 ääntä ollen puolueensa viidenneksi suosituin ehdokas. Kevään 2017 kuntavaaleissa Peltonen oli 390 äänellä puolueensa ääniharava ja koko kaupungin viidenneksi suosituin ehdokas. Kesäkuun 2021 kuntavaaleissa Peltonen sai 909 ääntä ja oli toistamiseen puolueensa eniten ääniä saanut ehdokas. Puoluekannaltaan Peltonen on sosialidemokraatti. Hän on toiminut SDP:n puoluevaltuuston jäsenenä vuodesta 2014. Hän oli Uudenmaan Demarinuorten puheenjohtaja vuosina 2014–2015 ja Demarinuorten ensimmäinen varapuheenjohtaja vuosina 2016–2018. eemelipeltonen.fi. Viitattu 31.3.2019 Peltonen on toiminut SDP:n puoluelehti Demokraatin kesätoimittajana ja avustajana vuosina 2014–2015, Puolustusvoimien Ruotuväki-lehden varusmiestoimittajana (2013–2014) ja Demarinuorten Lippu- lehden päätoimittajana (2012–2014). Hän on työskennellyt vuosina 2015–2021 sosialidemokraattisessa eduskuntaryhmässä kansanedustajien Mika Kari ja Joona Räsänen avustajana. Keväällä 2021 Peltonen siirtyi töihin Palvelualojen ammattiliittoon viestinnän asiantuntijaksi. Peltonen oli Itä-Uudenmaan poliisilaitoksen neuvottelukunnan puheenjohtaja vuosina 2018–2021 ja Järvenpään seurakunnan kirkkovaltuuston jäsen kaudella 2018–2022. Peltonen valmistui kesäkuussa 2020 valtiotieteiden maisteriksi. == Vaalimenestys == Peltonen oli vuonna 2019 järjestetyissä eduskuntavaaleissa ehdokkaana Uudenmaan vaalipiirissä ja sai 3 492 ääntä muttei tullut valituksi. Peltonen oli vuonna 2023 järjestetyissä eduskuntavaaleissa ehdokkaana Uudenmaan vaalipiirissä ja sai 5 747 ääntä tullen valituksi. == Lähteet == == Aiheesta muualla == * Eemeli Peltosen kotisivut Luokka:Suomen Sosialidemokraattisen Puolueen poliitikot Luokka:Järvenpään kaupunginvaltuutetut Luokka:Uudenmaan vaalipiiri Luokka:Nykyiset kansanedustajat Luokka:Vuonna 1994 syntyneet Luokka:Elävät henkilöt Luokka:Keski-Uudenmaan aluevaltuutetut